
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1225 

10 Αυγούστου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ανωτάτου ορίου έκδοσης εγγυητικών επι¬ 
στολών της ΣΥΝΑΙΤΕΡΙΣΤΙΚΗΣ ΤΡΑΠΕΖΑΣ ΕΥΒΟΙ¬ 


ΑΣ ΣΥΝ.Π.Ε. 1 

Καθορισμός ανωτάτου ορίου έκδοσης εγγυητικών επι¬ 
στολών απάτην ΡΒΟΤΟΝ ΕΠΕΝΔΥΤΙΚΗ ΤΡΑΠΕΖΑ 

Α.Ε. 2 

Έγκριση υπερωριακής απασχόλησης με αμοιβή εργα¬ 
σίας δεκαοκτώ (18) μονίμων υπαλλήλων του Ινστι¬ 
τούτου Τεχνικής Σεισμολογίας και Αντισεισμικών 

Κατασκευών για το Β' εξάμηνο του 2004. 3 

Καθορισμός Κανόνων Επενδυτικής Συμπεριφοράς και 
προδιαγραφών σύνταξης μελετών, για την αξιοποί¬ 
ηση της ακίνητης περιουσίας των Ασφαλιστικών 

Οργανισμών. 4 

Νοσοκομεία Υποδοχής Προκατασκευασμένων Μονά¬ 
δων Α' Βοηθειών. 5 

Χορήγηση άδειας ίδρυσης και λειτουργίας Σχολής 

Βυζαντινής Μουσικής. 6 

Έγκριση μεταστέγασης του Αττικού Ωδείου. 7 


ΑΠΟΦΑΣΕΙΣ 

Αριθ. 2/37594/0025 (1) 

Καθορισμός ανωτάτου ορίου έκδοσης εγγυητικών επι¬ 
στολών της ΣΥΝΑΙΤΕΡΙΣΤΙΚΗΣ ΤΡΑΠΕΖΑΣ ΕΥΒΟΙΑΣ 
ΣΥΝ.ΠΈ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του Νόμου 2441/1996 (ΦΕΚΑ'256/1996) «Κύρωση της από 
8.8.1996 Σύμβασης μεταξύ του Ελληνικού Δημοσίου και 
της Εθνικής Τράπεζας της Ελλάδος και άλλες διατάξεις». 

2) Το Π.Δ. 284/1988 «Οργανισμός του Υπουργείου Οι¬ 
κονομικών» (ΦΕΚΑ' 128/1988)». 

3) Την υπ’ αριθμ. 2/38554/0004/23.5.2000 (ΦΕΚ Β'703/ 
7.6.2000) απόφαση του Υφυπουργού Οικονομικών «Με¬ 
ταβίβαση αρμοδιοτήτων και της εξουσίας να υπογρά¬ 


φουν «Με εντολή Υφυπουργού» στο Γενικό Γραμματέα 
Δημοσιονομικής Πολιτικής, στους Γενικούς Δ/ντές και 
στους Προϊσταμένους Διευθύνσεων και Τμημάτων του 
Γενικού Λογιστηρίου του Κράτους». 

4) Την απόφασή μας 2028691/4534/3.8.1995 «Καθορι¬ 
σμός ανωτάτου ορίου έκδοσης εγγυητικών επιστολών 
από τις τράπεζες που γίνονται δεκτές από το Δημόσιο και- 
τα Ν.Π.Δ.Δ. σε διαγωνισμούς ή συμβάσεις για εκτέλεση 
έργων, προμήθειες κ.λ.π.» 

5) Το από 8.7.2004 έγγραφο της ανωτέρω Τράπεζας με 
το οποίο ζητά την αύξηση του ορίου έκδοσης εγγυητικών 
της επιστολών. 

6) Τη δραστηριότητα της Τράπεζας όπως εμφανίζεται 
σήμερα. 

7) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης εγγυητικών επι¬ 
στολών της ΣΥΝΕΤΑΙΡΙΣΤΙΚΗΣ ΤΡΑΠΕΖΑΣ ΕΥΒΟΙΑΣ 
ΣΥΝ.ΠΈ. στο ποσό των δέκα τεσσάρων εκατομμυρίων 
επτακοσίων χιλιάδων Ευρώ (14.700.000,00 €) με τους 
όρους και τις προϋποθέσεις βάσει των οποίων παρέχο¬ 
νται από τις Τράπεζες που λειτουργούν στην Ελλάδα εγ¬ 
γυήσεις στο Δημόσιο και τα Νομικά Πρόσωπα Δημοσίου 
Δικαίου για εκτέλεση έργων, προμήθειες κ.λ.π. (απόφαση 
μας 2028691/4354/3.8.1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2004 

Με εντολή Υφυπουργού 
Η Γ ενική Διευθύντρια 

Μ. ΠΑΠΑΔΟΝΙΚΟΛΑΚΗ 

-♦- 

Αριθ. 2/37073/0025 (2) 

Καθορισμός ανωτάτου ορίου έκδοσης εγγυητικών επι¬ 
στολών από την ΡΒΟΤΟΝ ΕΠΕΝΔΥΤΙΚΗ ΤΡΑΠΕΖΑ 
Α.Ε. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του Νόμου 2441/1996 (ΦΕΚΑ'256/1996) «Κύρωση της από 

8.8,1996 Σύμβασης μεταξύ του Ελληνικού Δημοσίου και 
της Εθνικής Τράπεζας της Ελλάδος και άλλες διατάξεις». 

2) Το Π.Δ. 284/1988 «Οργανισμός του Υπουργείου Οι¬ 
κονομικών» (ΦΕΚΑ' 128/1988). 

3) Την υπ’ αριθμ. 2/38554/0004/23.5.2000 (ΦΕΚ Β' 703/ 
7.6.2000) απόφαση του Υφυπουργού Οικονομικών «Με¬ 
ταβίβαση αρμοδιοτήτων και της εξουσίας να υπογρά¬ 
φουν «Με εντολή Υφυπουργού» στο Γενικό Γραμματέα 
Δημοσιονομικής Πολιτικής, στους Γενικούς Δ/ντές και 
στους Προϊσταμένους Διευθύνσεων και Τμημάτων του 
Γενικού Λογιστηρίου του Κράτους». 

4) Την απόφασή μας 2028691/4534/3.8.1995 «Καθορι¬ 
σμός ανωτάτου ορίου έκδοσης εγγυητικών επιστολών 
από τις τράπεζες που γίνονται δεκτές από το Δημόσιο και 
τα Ν.Π.Δ.Δ. σε διαγωνισμούς ή Συμβάσεις για εκτέλεση 
έργων, προμήθειες κ.λ.π.». 

5) Το από 7.7.2004 έγγραφο της ανωτέρω Τράπεζας με 
το οποίο ζητά τον καθορισμό ανωτάτου ορίου έκδοσης 
των εγγυητικών της επιστολών. 

6) Τη δραστηριότητα της Τράπεζας όπως εμφανίζεται 
σήμερα. 

7) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης Εγγυητικών Επι¬ 
στολών της ΡΒΟΤΟΝ ΕΠΕΝΔΥΤΙΚΗ ΤΡΑΠΕΖΑ Α.Ε. στο 
ποσό των ευρώ δέκα τριών εκατομμυρίων (13.000.000 €) 
με τους όρους και τις προϋποθέσεις βάσει των οποίων πα¬ 
ρέχονται από τις Τράπεζες που λειτουργούν στην Ελλάδα 
εγγυήσεις στο Δημόσιο και τα Νομικά Πρόσωπα Δημοσί¬ 
ου Δικαίου για εκτέλεση έργων, προμήθειες κ.λ.π. (από¬ 
φασή μας 2028691 /4354/3.8.1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2004 

Με εντολή Υφυπουργού 
Η Γ ενική Διευθύντρια 

Μ. ΠΑΠΑΔΟΝΙΚΟΛΑΚΗ 

-♦- 

Αριθ.Δ166γ/671/10/322/Γ (3) 

Έγκριση υπερωριακής απασχόλησης με αμοιβή εργα¬ 
σίας δεκαοκτώ (18) μονίμων υπαλλήλων του Ινστιτού¬ 
του Τεχνικής Σεισμολογίας και Αντισεισμικών Κατα¬ 
σκευών για το Β' εξάμηνο του 2004. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 16 του Ν. 3205/2003 «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, ΝΠΔΔ και ΟΤΑ, μονίμων στελεχών των ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες συ¬ 
ναφείς διατάξεις» (ΦΕΚ 297 Α'). 

2. Τις διατάξεις του άρθρου 12τουΝ. 1349/1983 και του 
Π.Δ. 77/1989. 

3. Το υπ’ αριθμ. ΙΣ 568 οικ/25.5.2004 έγγραφο καιτην υπ’ 
αριθμ. 156/2004 απόφαση του Διοικητικού Συμβουλίου 
αυτού. 

4. Το γεγονός ότι η υπερωριακή απασχόληση του ανω¬ 
τέρω προσωπικού του ΙΤΣΑΚ, κρίνεται απαραίτητη για την 
αντιμετώπιση αυξημένων αναγκών που προκύπτουν από: 


α) Σεισμικά φαινόμενα (όπως πρόσφατος σεισμός της 
Λευκάδας) με την εγκατάσταση σεισμικών οργάνων και 
παρακολούθηση της σεισμικής ακολουθίας για μεγάλο 
χρονικό διάστημα. 

β) Τη συντήρηση του εθνικού δικτύου επιταχυνσιογρά¬ 
φων που είναι εγκατεστημένοι σε περίπου 70 σταθμούς 
σε όλη την Ελληνική Επικράτεια και συγκεκριμένα στη: 
Ρόδο- Κρήτη- Πελοπόννησο- Επτάνησα- Ηπειρο- Μακε¬ 
δονία - Εβρο -Λήμνο- Κω -Σάμο κ.λπ. των διαφόρων ειδι¬ 
κών δικτύων ανωδομής καθώς και τη συστηματική παρα¬ 
κολούθηση των σεισμικών ακολουθιών. 

γ) Τη διαδικασία για τη λειτουργία του Ειδικού Λογα¬ 
ριασμού Κονδυλίων Ερευνας για χρηματοδοτούμενα 
Ερευνητικά Προγράμματα. 

δ) Τις διαδικασίες σύστασης- οργάνωσης και λειτουρ¬ 
γίας Νομικού Προσώπου Ιδιωτικού Δικαίου με την επωνυ¬ 
μία «Ένωση για την Αντισεισμική Προστασία των Κρατών- 
Μελών του Οργανισμού για την Οικονομική Συνεργασία 
του Εύξεινου Πόντου» - «ΕΑΣΠ-ΟΣΕΠ». 

ε) Τη διοικητική υποστήριξη για: 

1. την αντιμετώπιση κρίσιμων καταστάσεων. 

2. Τη συγκρότηση εκλεκτορικών σωμάτων για εκλογές 
ή προαγωγές ερευνητών που στελεχώνο υ ν τη ν Υπη ρεσία. 

5. Το γεγονός ότι για το 2004 έχουμε αύξηση προσωπι¬ 
κού του ΙΤΣΑΚ, που προήλθε κατά μία (1) θέση ΠΕ Διοικη¬ 
τικού- Οικονομικού από μετάταξη συνεργατών Βουλευ¬ 
τών στο ΙΤΣΑΚ. 

6. Το γεγονός, ότι από την απόφαση αυτή προκαλείται δα¬ 
πάνη 32.142,53 € σε βάρος των πιστώσεων του καε 0261 -β, 
του τακτικού προϋπολογισμού του ΙΤΣΑΚ οικονομικού 
έτους 2004, όπου έχει προβλεφθεί πίστωση 73.000,00 €. 

7. Την υπ’ αριθμ. 4881/19.5.2004 απόφαση ανάθεσης 
αρμοδιοτήτων Υπουργού Περιβάλλοντος, Χωροταξίας 
και Δημ. Εργων στους Υφυπουργούς Περιβάλλοντος, Χω¬ 
ροταξίας και Δημοσίων Εργων (ΦΕΚ 754/τ.Β/19.5.2004), 
αποφασίζουμε: 

Εγκρίνουμε την υπερωριακή απασχόληση με αμοιβή 
εργασία για το Β'εξάμηνο του 2004, δεκαοκτώ (18) μονί¬ 
μων υπαλλήλων διαφόρων ειδικοτήτων που υπηρετούν 
στο Ινστιτούτο Τεχνικής Σεισμολογίας και Αντισεισμικών 
Κατασκευών (ΙΤΣΑΚ) ως ακολούθως. 

18 υπάλληλοι X 6 μήνες X 60 ώρες / μήνα = 6.480 ώρες. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2004 

Ο ΥΦΥΠΟΥΡΓΟΣ 

Θ. ΞΑΝΘΟΠΟΥΛΟΣ 
-♦- 

Αριθ. Β1/7/4782/933 (4) 

Καθορισμός Κανόνων Επενδυτικής Συμπεριφοράς και προ¬ 
διαγραφών σύνταξης μελετών, για την αξιοποίηση της 
ακίνητης περιουσίας των Ασφαλιστικών Οργανισμών. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παραγράφων Ιγτου άρθρου 43 και 
8 του άρθρου 40 του Ν.2676/1999 (ΦΕΚ 1 Α) όπως μετα¬ 
γενέστερα αντικαταστάθηκε με την παράγραφο 1γ του 
άρθρου 17 του Ν.2954/2001 (ΦΕΚ 255 Α) «Φορολογικές 
ρυθμίσεις, αμοιβαία κεφάλαια, συμπλήρωση της χρημα¬ 
τιστηριακής νομοθεσίας και άλλες διατάξεις». 

2. Τις διατάξεις των άρθρων 40, 43 και 44 του Ν. 
2676/1999 (ΦΕΚ 1 Α) «Οργανωτική και λειτουργική ανα¬ 
διάρθρωση των Φορέων Κοινωνικής Ασφάλισης κα άλλες 
διατάξεις», όπως ισχύουν. 

3. Τις διατάξεις του άρθρου 28 του Ν.2992/2002 (ΦΕΚ 
54 Α) «Μέτρα για την ενίσχυση της κεφαλαιαγοράς και την 
ανάπτυξη της επιχειρηματικότητας και άλλες διατάξεις». 

4. Τις διατάξεις του Π.Δ. 372/14.9.1995 (ΦΕΚ201 Α) «Με¬ 
ταφορά της Γ.Γ.Κ.Α. από το Υπουργείο Υγείας - Πρόνοιας 
και Κοινωνικών Ασφαλίσεων, στο Υπουργείο Εργασίας». 

5. Την υπ’ αριθμ. 155492/Β 638/21.3.2002 κοινή απόφα¬ 
ση των Υπουργών Οικονομίας και Οικονομικών και Εργα¬ 
σίας και Κοινωνικών Ασφαλίσεων «Καθορισμός Κανόνων 
Επενδυτικής Συμπεριφοράς για την αξιοποίηση της κινη¬ 
τής περιουσίας των Ασφαλιστικών Οργανισμών», όπως 
αυτή εκάστοτε ισχύει. 

6. Την υπ’ αριθμ. 166316/Β 972/1.5.2002 κοινή απόφαση 
των Υπουργών Οικονομίας και Οικονομικών, Εργασίας 
και Κοινωνικών Ασφαλίσεων και Υγείας και Πρόνοιας 
«Πρόσληψη Συμβούλων Διαχείρισης από τους Ασφαλι¬ 
στικούς Φορείς», όπως αυτή εκάστοτε ισχύει. 

7. Τις διατάξεις των άρθρων 8 και 9 του Ν. 2469/1997 
(ΦΕΚ 38 Α) «Περιορισμός και βελτίωση της αποτελεσμα- 
τικότηταςτων κρατικών δαπανών και άλλες διατάξεις». 

8. Το από 20.2.2004 πόρισμα της Επιτροπής του άρ¬ 
θρου 43 του Ν.2676/1999 που συγκροτήθηκε με την 
Β1/7/760/31.3.1999 απόφαση του Υπουργού Εργασίας 
και Κοινωνικών Ασφαλίσεων, όπως αυτή τροποποιήθηκε 
με τις Β1/7/οικ2910/10.7.2001, Β1/7/5377/31.12.2001 και 
Β1/7/5758/9.1.2003 αποφάσεις. 

9. Τις διατάξεις της υπ’ αριθμ.Υ1/10.3.2004 απόφασης 
του Πρωθυπουργού (ΦΕΚ 513/Β) «Μεταβολή τίτλων 
Υπουργείων και καθορισμός της σειράς τάξης των 
Υπουργείων». 

10. Τις διατάξεις του Π.Δ/τος 121/10.3.2004 (ΦΕΚ84/Α) 
«Διορισμός Υπουργών και Υφυπουργών». 

11. Την υπ’ αριθμ. 80015/22.4.2004 Απόφαση του Πρω¬ 
θυπουργού και του Υπουργού Απασχόλησης και Κοινωνι¬ 
κής Προστασίας (ΦΕΚ 598/Β/22.4.2004). 

12. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Α. ΠΛΑΙΣΙΟ ΕΠΕΝΔΥΣΕΩΝ ΤΩΝ ΑΣΦΑΛΙΣΤΙΚΩΝ ΦΟΡΕ¬ 
ΩΝ ΑΡΜΟΔΙΟΤΗΤΑΣ ΤΟΥ ΥΠΟΥΡΓΕΙΟΥ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ ΣΕ ΑΚΙΝΗΤΑ. 

1. Επενδύσεις Ασφαλιστικών Φορέων 

Οι Ασφαλιστικοί Φορείς αρμοδιότητας του Υπουργείου 
Εργασίας και Κοινωνικών Ασφαλίσεων, σύμφωνα με το 
ισχύον θεσμικό πλαίσιο, επιτρέπεται με αποφάσεις των 
Δ.Σ. τους να επενδύουν σε ακίνητα και κινητές αξίες, μέ¬ 
χρι ποσοστού 23% των ποσών που προκύπτουν από τον 
συνυπολογισμό των εξής στοιχείων του Ενεργητικού 
τους: 

α. των κατατεθειμένων στην Τράπεζα της Ελλάδος δια¬ 
θεσίμων κεφαλαίων καθώς και των κεφαλαίων της ταμει¬ 
ακής διαχείρισης 

β. των επενδύσεων σε τίτλους του Ελληνικού Δημοσίου 
με βάση τις τρέχουσες τιμές αυτών 

γ. των επενδύσεων σε ακίνητα, με βάση την αντικειμενι¬ 
κή τους αξία 

δ. των επενδύσεων σε κινητές αξίες, με βάση τις τρέ¬ 
χουσες τιμές 

ε. των προϋπολογισθέντων ετήσιων τακτικών εσόδων, 


εξαιρουμένωντων αντικριζόμενων δαπανών και αφαιρου- 
μένου του ποσού που αντιστοιχεί, είτε στο ήμισυ των προ- 
βλεπομένων στον προϋπολογισμό τακτικών δαπανών του 
Ασφαλιστικού Οργανισμού, εάν η αναλογική σχέση μετα¬ 
ξύ των ασφαλισμένων του, εν ενεργεία υπαλλήλων και συ¬ 
νταξιούχων, είναι τουλάχιστον 3 προς 1, είτε στο σύνολο 
των ετήσιων τακτικών δαπανών του, που έχουν προϋπο- 
λογισθεί, εάν η εν λόγω σχέση των εν ενεργεία υπαλλή¬ 
λων προς τους συνταξιούχους είναι δυσμενέστερη. 

Το παραπάνω ποσοστό κατανέμεται κατά 40% σε επεν¬ 
δύσεις σε ακίνητα και κατά 60% σε επενδύσεις κινητών 
αξιών. Η κατανομή αυτή σε ακίνητα και κινητές αξίες ισχύ¬ 
ει μέχρι31.12.2004. 

Επενδύσεις σε ακίνητα και κινητές αξίες που υπερβαί¬ 
νουν το ποσοστό του 23%, επιτρέπονται ύστερα από έκ¬ 
δοση κοινής απόφασης του Υπουργού Εργασίας και Κοι¬ 
νωνικών Ασφαλίσεων και του Διοικητή της Τράπεζας της 
Ελλάδος. 

2. Είδη ακινήτων 

Τ α είδη ακινήτων, στα οποία είναι δυνατές άμεσες επεν¬ 
δύσεις από τους Ασφαλιστικούς Φορείς, κατατάσσονται 
στις ακόλουθες κατηγορίες: 

Οικιστικά ακίνητα - Είναι τα αυτοτελή κτίρια που προο¬ 
ρίζονται για κύρια κατοικία και βρίσκονται εντός μεγάλων 
αστικών περιοχών. Τα οικιστικά ακίνητα πρέπει να είναι 
συγκροτήματα με όχιλιγότερα από 10 διαμερίσματα. 

Ειδικά ακίνητα. Στην κατηγορία αυτή κατατάσσονται τα 
εξής ακίνητα: 

• Ξενοδοχεία και γενικά Τουριστικές εγκαταστάσεις - 
Περιλαμβάνονται ξενοδοχεία, μοτέλ, «μπαγκαλόους», 
κάμπινγκ και κατασκηνώσεις. Στην ίδια κατηγορία μπο¬ 
ρούν να καταταγούν και τα νοσηλευτήρια και τα ευαγή 
ιδρύματα. 

• Σταθμοί αυτοκινήτων - Είναι τα κτίρια για τα οποία 
υπάρχει οικοδομική άδεια χρήσης κτιρίου και η προβλε- 
πόμενη άδεια λειτουργίας απάτην αρμόδια Υπηρεσία του 
Υπουργείου Μεταφορών και Επικοινωνιών. 

• Εμπορικές χρήσεις ψυχαγωγίας - Περιλαμβάνονται οι 
Κινηματογραφικές και Θεατρικές αίθουσες, οι πολυκινη¬ 
ματογράφοι κλπ 

• Κτίρια πολιτιστικών χρήσεων - Στην κατηγορία αυτή 
ανήκουν τα συνεδριακά και εκθεσιακά κέντρα, οι αίθου¬ 
σες διαλέξεων και συναυλιών κλπ 

• Γεωργικά και κτηνοτροφικά κτίρια και Αποθήκες - Πε¬ 
ριλαμβάνονται τα κτίρια φύλαξης γεωργικών υλικών, ερ¬ 
γαλείων και μηχανημάτων ή στέγασης ζώων και οι αποθη¬ 
κευτικοί χώροι οποιουδήποτε μεγέθους. 

Εμπορικά ακίνητα - Στην κατηγορία αυτή κατατάσσο¬ 
νται τα γραφεία, τα καταστήματα καθώς και τα εμπορικά 
κέντρα. Στην ίδια κατηγορία περιλαμβάνονται και οι στε¬ 
γασμένοι χώροι στάθμευσης, εκτός πυλωτής ως παρακο¬ 
λουθήματα των εμπορικών ακινήτων. 

Εκπαιδευτήρια - Είναι τα κτίρια που στεγάζουν Δημόσια 
& Ιδιωτικά σχολεία, πάσης φύσης φροντιστήρια, ΙΕΚ, 
Ωδεία κλπ. Ακίνητα αυτής της κατηγορίας συνήθως συ¬ 
νυπάρχουν με τα κτίρια καταστημάτων και γραφείων και 
για τον λόγο αυτό δεν εξετάζονται μεμονωμένα. 

Αθλητικές εγκαταστάσεις - Στην κατηγορία αυτή κατα¬ 
τάσσονται τα γυμναστήρια και γενικά τα κέντρα άθλησης. 
Ακίνητα αυτής της κατηγορίας συνήθως συνυπάρχουν με 
τα κτίρια καταστημάτων και γραφείων και για τον λόγο αυ¬ 
τό δεν εξετάζονται μεμονωμένα. 

Βιομηχανικά και βιοτεχνικά κτίρια - Είναι τα κτίρια για τα 

οποία υπάρχει οικοδομική άδεια χρήσης κτιρίου και η 
προβλεπόμενη άδεια λειτουργίας από την αρμόδια Υπη¬ 
ρεσία του Υπουργείου Ανάπτυξης. 

Αποθηκευτικοί χώροι (ΕορίεΙίοε) - Στην κατηγορία αυτή 
περιλαμβάνονται οι οργανωμένες αποθήκες και διαμετα- 
κομιστικά κέντρα. 

Οικόπεδα και Αγροτεμάχια - Στην κατηγορία αυτή περι¬ 
λαμβάνονται οι ακάλυπτοι χώροι εντός και εκτός σχεδίου 
πόλης καθώς και τα αγροτεμάχια, οι βοσκότοποι, οι δασι¬ 
κές εκτάσεις κλπ. 

3. Διαδικασίες απόκτησης, αξιοποίησης και εκποίησης 
ακινήτων 

α. Οι διαδικασίες εκμισθώσεων, αγορών ή εκποιήσεων 
ακινήτων διενεργούνται από τους Ασφαλιστικούς Φορείς 
με βάση το Π.Δ. 715/1979 (ΦΕΚ212Α). Ειδικότερα για την 
αγορά ή εκποίηση ακινήτων, απαιτείται εκτίμηση της αγο¬ 
ραίας αξίας και από το Σώμα Ορκωτών Εκτιμητών (ΣΟΕ), 
όπως προβλέπεται από την παρ. 3 του Άρθρου 39 του 
Ν. 1041/1980 (ΦΕΚ 75 Α), η οποία τροποποιήθηκε από την 
παρ. 2του αρθ. 22του Ν.2753/1999 (ΦΕΚ249 Α). 

β. Στην περίπτωση απόκτησης ακινήτου με αγορά, το τί¬ 
μημα που θα καταβάλλεται δεν επιτρέπεται να είναι ανώ¬ 
τερο από την εκτιμηθείσα από το ΣΟΕ αξία του ακινήτου. 
Επίσης σε περίπτωση εκποίησης ακινήτου, το ποσό που 
θα εισπραχθεί δεν επιτρέπεται να είναι μικρότερο από την 
εκτιμηθείσα από το ΣΟΕ αξία του ακινήτου. 

γ. Οι Ασφαλιστικοί Φορείς ύστερα από απόφαση του 
Δ.Σ. τους και χωρίς την τήρηση των προβλεπόμενων για 
τα Ν.Π.Δ.Δ νομίμων διαδικασιών, μπορούν να αναθέτουν 
απ’ ευθείας στην Κτηματική Εταιρεία του Δημοσίου (ΚΕΔ) 
έργα ή εργασίες που σχετίζονται με την απόκτηση, αξιο¬ 
ποίηση, διαχείριση και εκποίηση ακινήτων, σύμφωνα με 
το Άρθρο 6 του Ν. 2217/1994 (ΦΕΚ 83 Α) και την παρά¬ 
γραφο 4 του Άρθρου 10του Ν.2335/1995 (ΦΕΚ 185Α). 

δ. Οι Ασφαλιστικοί Φορείς ύστερα από απόφαση των 
Δ.Σ. τους και τηρουμένων των νομίμων διαδικασιών, μπο¬ 
ρούν να προσλαμβάνουν Συμβούλους Διαχείρισης σύμ¬ 
φωνα με την υπ’αριθμ. 166316/β.972/1.5.2002 (ΦΕΚ 576 
Β) κοινή απόφαση των Υπουργών Οικονομίας και Οικονο¬ 
μικών και Εργασίας και Κοινωνικών Ασφαλίσεων καθώς 
και να αναθέτουν σε τράπεζες που λειτουργούν νόμιμα 
στην Ελλάδα ή θυγατρικές εταιρείες των τραπεζών αυ¬ 
τών, έργα και εργασίες προς αξιοποίηση της ακίνητης πε¬ 
ριουσίας τους, όπως αναφέρεται στο Άρθρο 44 του 
Ν.2676/1999 (ΦΕΚ ΙΑ). 

ε. Οι διαδικασίες εκτέλεσης τεχνικών έργων στα ακίνη¬ 
τα των Ασφαλιστικών Φορέων που δεν διαθέτουν επαρκή 
Τεχνική Υπηρεσία, πραγματοποιούνται με βάση την ισχύ- 
ουσα Νομοθεσία περί Δημοσίων Έργων από την Διεύθυν¬ 
ση Τεχνικών Υπηρεσιών της Νομαρχίας της περιοχής 
όπου εκτελείται το έργο, σύμφωνα με το ΠΔ.328/1998 
(ΦΕΚ 222 Α). Οι διαδικασίες εκτέλεσης τεχνικών έργων 
των Ασφαλιστικών Φορέων μπορούν επίσης να πραγμα¬ 
τοποιηθούν και από την Κτηματική Εταιρεία του Δημοσί¬ 
ου, σύμφωνα με το άρθρο 6 του Ν.2217/1994 (ΦΕΚ 83 Α). 

Β. ΚΑΝΟΝΕΣ ΕΠΕΝΔΥΤΙΚΗΣ ΣΥΜΠΕΡΙΦΟΡΑΣ ΓΙΑ ΤΗΝ 
ΑΞΙΟΠΟΙΗΣΗ ΤΗΣ ΑΚΙΝΗΤΗΣ ΠΕΡΙΟΥΣΙΑΣ ΤΩΝ ΑΣΦΑ¬ 
ΛΙΣΤΙΚΩΝ ΦΟΡΕΩΝ ΑΡΜΟΔΙΟΤΗΤΑΣ ΤΟΥ ΥΠΟΥΡΓΕΙΟΥ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ. 

1. Υιοθέτηση συνετής διαχείρισης στην λήψη των επεν¬ 
δυτικών αποφάσεων 

Οι επενδυτικές αποφάσεις για την αξιοποίηση της ακί¬ 
νητης περιουσίας των Ασφαλιστικών Φορέων αρμοδιότη- 


τοςτου Υπουργείου Εργασίας και Κοινωνικών Ασφαλίσε¬ 
ων θα πρέπει να λαμβάνονται στο πλαίσιο της συνετής 
διαχείρισης. 

2. Χάραξη της επενδυτικής πολιτικής και των επενδυτι¬ 
κών στόχων 

Η Επενδυτική Πολιτική και οι στόχοι θα πρέπει να καθο¬ 
ρίζονται με τρόπο ώστε: 

α. οι επενδυτικές επιλογές των Ασφαλιστικών Φορέων 
να έχουν μακροπρόθεσμο ορίζοντα με γνώμονα την επί¬ 
τευξη της μεγαλύτερης δυνατής απόδοσης με ελαχιστο- 
ποίηση του αναλαμβανόμενου κινδύνου. Πάντως τα Δ.Σ. 
των Φορέων δύνανται, ανεξάρτητα του μακροπροθέσμου 
χρονικού ορίζοντα των επενδύσεων, να προβαίνουν με αι¬ 
τιολογημένη απόφασή τους, σε ρευστοποιήσεις εφόσον 
η στρατηγική αυτή αποβαίνει σε όφελος των Φορέων. 

β. να βοηθά στην κατανόηση, ταυτοποίηση και μέτρηση 
των αναμενόμενων επιπέδων απόδοσης και κινδύνου. 

γ. να προσφέρεται για συγκριτική αξιολόγηση (όθηοΐι- 
πιαιΊάηςι) 

δ. να επιτυγχάνεται σε ικανοποιητικό βαθμό η διαφορο¬ 
ποίηση των περιουσιακών στοιχείων με ιδιαίτερη έμφαση 
στην ευρεία διασπορά των ακινήτων ώστε να αποφεύγε¬ 
ται οποιαδήποτε συσσώρευση κινδύνων για το σύνολο 
του χαρτοφυλακίου. 

ε. να λαμβάνει υπόψη και τις υποχρεώσεις των Ασφαλι¬ 
στικών Φορέων -τόσο βραχυπρόθεσμα όσο και μακρο¬ 
πρόθεσμα- σε σχέση με την ισχύουσα αλλά και την ανα¬ 
μενόμενη αναλογική σχέση μεταξύ των εν ενεργεία ασφα¬ 
λισμένων και συνταξιούχων, την ασφαλιστική ωρίμανση 
των Φορέων και το μέγεθος των υφισταμένων αποθεματι- 
κών κεφαλαίων. 

3. Κίνδυνοι επενδύσεων σε ακίνητα 

Οι κύριοι κίνδυνοι οι οποίοι πρέπει να ληφθούν υπόψη 
κατά την λήψη μιας επενδυτικής απόφασης σχετιζόμενης 
με ακίνητα, μπορούν να ταξινομηθούν στις εξής κατηγο- 
ρίες: 

α. Κίνδυνοι της Αγοράς (ΜαιΈθΙ ΒίεΙή. Είναι οι κίνδυνοι 
που είναι συνυφασμένοι με την γενικότερη εξέλιξη της 
αγοράς ακινήτων. Οι κίνδυνοι αυτοί, αντιμετωπίζονται με 
την γενική αρχή της διασποράς, δηλαδή με την αποφυγή 
τοπικής συγκέντρωσης των επενδύσεων σε ακίνητα 

β. Κίνδυνοι σχετικοί με το Συγκεκριμένο Ακίνητο. Είναι 
κίνδυνοι που υφίστανται για το συγκεκριμένο ακίνητο, 
άσχετα από τις γενικές διακυμάνσεις της αγοράς και ανα¬ 
λύονται ως ακολούθως: 

(1) Κίνδυνοι από τις εξελίξεις στην περιοχή του ακινή¬ 
του. 

(2) Κίνδυνοι συνυφασμένοι με την κατηγορία, στην 
οποία ανήκειτο ακίνητο (οικιστικό ακίνητο, κτίριο γραφεί¬ 
ων, εμπορικό κέντρο, ξενοδοχείο κλπ.). 

(3) Κίνδυνος απομείωσης της αξίας από πιθανή υπερ- 
προσφορά ακινήτων της συγκεκριμένης κατηγορίας. 

(4) Κίνδυνοι που αφορούν το ακίνητο καθεαυτό. Στους 
κινδύνους αυτούς περιλαμβάνονται ειδικότερα: 

• Κίνδυνοι που έχουν σχέση με τον χρήστη του ακινή¬ 
του, με βασικότερους την καθυστέρηση ή άρνηση κατα¬ 
βολής μισθωμάτων και την κακή χρήση του μισθίου. 

• Τεχνικοί κίνδυνοι του κτιρίου του ακινήτου (λειτουρ¬ 
γία των εγκαταστάσεων, σεισμική συμπεριφορά κλπ) 

• Κίνδυνοι σχετικοί με την νομική ή πολεοδομική κατά¬ 
σταση του ακινήτου. 

• Κίνδυνοι από την μη προσαρμογή του ακινήτου στις 
μεταβαλλόμενες συνθήκες της αγοράς. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


15333 


γ. Κίνδυνοι προερχόμενοι από Ανάπτυξη Ακινήτων. Η 
ανάπτυξη ακινήτων παρουσιάζει αυξημένους κινδύνους, 
συγκρινόμενη με την επένδυση σε έτοιμα ακίνητα, λόγω 
της αβεβαιότητας για την κατάσταση της αγοράς γενικά 
και των παραγόντων που επηρεάζουν το ακίνητο ειδικό¬ 
τερα κατά την στιγμή της αποπεράτωσης. Οι κίνδυνοι αυ¬ 
τοί περιορίζονται ουσιαστικά σε περίπτωση ιδιόχρησης. 

δ. Κίνδυνοι από Κακή Διαχείριση. Οι κίνδυνοι αυτοί οφεί¬ 
λονται σε σφάλματα κατά την αγορά, εκμίσθωση ή πώλη¬ 
ση του ακινήτου. Επίσης αφορούν σφάλματα και παρα¬ 
λείψεις που σχετίζονται με την συντήρηση του ακινήτου ή 
την αγορά υπηρεσιών από τρίτους. 

4. Ανώτατο Όριο Επενδύσεων σε Ακίνητα 

α. Οι επενδύσεις των Ασφαλιστικών Φορέων σε ακίνητα, 
δεν μπορούν να υπερβαίνουν το ποσοστό που προβλέπε- 
ται από το ισχύον θεσμικό πλαίσιο. Στο ποσοστό αυτό θα 
συμπεριλαμβάνονται και τα ακίνητα που χρησιμοποιεί ο 
Ασφαλιστικός Φορέας για την στέγαση των υπηρεσιών 
του. Οι συμμετοχές των Ασφαλιστικών Οργανισμών σε 
Εταιρίες Επένδυσης Ακίνητης Περιουσίας (ΕΕΑΠ) θεω¬ 
ρούνται επενδύσεις σε κινητές αξίες και δεν προσμετρώ- 
νται στις επενδύσεις ακίνητης περιουσίας. 

β. Το ποσοστό αυτό μπορεί να αυξηθεί σύμφωνα με την 
ισχύουσα Νομοθεσία, ειδικά σε περιπτώσεις όπου απαι¬ 
τείται να καλυφθούν αυξημένες στεγαστικές ανάγκες του 
Φορέα. 

γ. Κάθε Ασφαλιστικός Φορέας οφείλει να θέσει τον δικό 
του στόχο σε σχέση με το επιθυμητό ποσοστό σε ακίνητα, 
αυτοδύναμα ή σε συνεργασία με άλλους Ασφαλιστικούς 
Φορείς. Λόγω της ειδικής φύσης των ακινήτων σαν περι¬ 
ουσιακό στοιχείο και των προβλημάτων που συνδέονται 
με την απόκτηση και την διαχείριση τους, θα πρέπει να 
εξετάζεται με ιδιαίτερη προσοχή η δημιουργία και η δια¬ 
τήρηση ποσοστού ακινήτων πάνω από το προβλεπόμενο 
από το θεσμικό πλαίσιο όριο. 

5. Στέγαση των Ασφαλιστικών Φορέων 

α. Οι αποφάσεις για την στέγαση των υπηρεσιών των 
Ασφαλιστικών Φορέων πρέπει να λαμβάνονται με γνώμο¬ 
να την λειτουργικότητα και την παροχή ικανοποιητικών 
συνθηκών εργασίας για το προσωπικό και εξυπηρέτησης 
για τους ασφαλισμένους, περιορίζοντας το κόστος της 
στέγης στο χαμηλότερο δυνατό επίπεδο. 

β. Με δεδομένους τους στόχους και τις απαιτήσεις του 
Ασφαλιστικού Φορέα για την στέγαση των υπηρεσιών 
του, η απόφαση για τη στέγαση σε μισθωμένο ή ιδιόκτητο 
ακίνητο πρέπει να λαμβάνεται με οικονομικά κριτήρια. Ως 
μέτρο σύγκρισης των διαφόρων εναλλακτικών λύσεων 
πρέπει να λαμβάνεται το ετήσιο κόστος στέγασης ανά θέ¬ 
ση εργασίας. 

γ. Για την περίπτωση που οι στεγαστικές ανάγκες των 
Ασφαλιστικών Φορέων δεν μπορούν να ικανοποιηθούν 
από τα προσφερόμενα στην Αγορά για μίσθωση κτίρια, 
δύνανται να υιοθετούν και άλλες λύσεις όπως : α) αγορά 
προς ιδιόχρηση, β) σε περίπτωση που ο Ασφαλιστικός Φο¬ 
ρέας είναι κύριος του οικοπέδου, κατασκευή με καταβο¬ 
λή του κόστους του έργου ή με σύναψη σύμβασης για την 
παραχώρηση χρήσης στον εργολάβο με ταυτόχρονη εκ¬ 
μίσθωση από αυτόν προς τον Ασφαλιστικό Φορέα του κτι¬ 
ρίου που θα αναγερθεί για ορισμένο χρονικό διάστημα. Η 
επιλογή της κατάλληλης λύσης θα γίνεται κυρίως βάσει 
του κριτηρίου του συνολικού πραγματικού κόστους για 
τον Ασφαλιστικό Φορέα. 


6. Κριτήρια επενδυτικών επιλογών 

Με γνώμονα την συνετή διαχείριση, οι Ασφαλιστικοί Φο¬ 
ρείς μπορούν να επενδύουν σε ακίνητα από τα αναφερό- 
μενα στην Παράγραφο Α.2 ως ακολούθως: 

(1) Ανεπτυγμένα ακίνητα. 

(α) Γ ραφεία και καταστήματα. Τα γραφεία και τα κατα¬ 
στήματα πρέπει να αποτελούν τις κύριες επενδύσεις των 
Ασφαλιστικών Φορέων στον χώρο των ακινήτων, λόγω 
των πολλών πλεονεκτημάτων που παρουσιάζουν σχετικά 
με τις άλλες κατηγορίες ακινήτων (υψηλή τρέχουσα από¬ 
δοση, εύκολη διαχείριση, ασφάλεια λόγω κατά κανόνα 
πολλών υποψήφιων χρηστών, δυνατότητα δημιουργίας 
υπεραξιών). 

(β) Εμπορικά κέντρα. Η διαφορά των εμπορικών κέ¬ 
ντρων προς τα απλά καταστήματα συνίσταται στην μεγα¬ 
λύτερη σημασία που έχει για την επένδυση ο σχεδιασμός 
των χρήσεων, η επίτευξη της βέλτιστης μείξης χρηστών 
και η εξειδικευμένη διαχείριση. Επειδή η επένδυση σε 
ακίνητα αυτής της κατηγορίας ενέχει - στα αρχικά της 
ιδίως στάδια - αυξημένους κινδύνους, πρέπει να αντιμε¬ 
τωπίζεται με ιδιαίτερη προσοχή από τις Διοικήσεις των 
Ασφαλιστικών Φορέων. 

(γ) Οικιστικά ακίνητα. Οι κίνδυνοι που είναι συνυφασμέ- 
νοι με οικιστικά ακίνητα είναι συνήθως μικρότεροι από 
τους ίδιους κινδύνους για άλλες κατηγορίες ακινήτων. 
Παρ’ όλα αυτά η επένδυση σε οικιστικά ακίνητα πρέπει να 
αποφεύγεται από τους Ασφαλιστικούς Φορείς, λόγω της 
γενικά χαμηλότερης απόδοσης και των προβλημάτων 
στην διαχείριση που συνδέονται με την αντίθεση του κοι¬ 
νωνικού χαρακτήρα του Ασφαλιστικού Φορέα και την 
ανάγκη διατήρησης των εισοδημάτων του. 

(δ) Ειδικά ακίνητα. Οι επενδύσεις σε ειδικά ακίνητα, όπως 
ξενοδοχεία, τουριστικές, παραθεριστικές και ψυχαγωγι¬ 
κές εγκαταστάσεις, σταθμούς αυτοκινήτων, νοσοκομεία, 
κλινικές κλπ., είναι κατά κανόνα ακατάλληλες για επενδύ¬ 
σεις Ασφαλιστικών Φορέων, λόγω των αυξημένων επενδυ¬ 
τικών κινδύνων που εμφανίζουν (κυκλικότητα των κλάδων 
γιατους οποίους προορίζονται αυτά τα ακίνητα, υψηλό πο¬ 
σοστό επί της συνολικής επένδυσης που αντιπροσωπεύει 
η επένδυση στο ακίνητο, αυξημένες απαιτήσεις για συνε¬ 
χείς, εξειδικευμένες και συχνά υψηλού επιχειρηματικού 
κινδύνου πρόσθετες επενδύσεις στο ακίνητο, εξάρτηση 
από σχετικά λίγους κατάλληλους επιχειρηματίες και τις 
δυσχέρειες στην εξεύρεση νέου ενοικιαστή σε περίπτωση 
διακοπής της μίσθωσης κλπ). 

(ε) Βιομηχανικά ακίνητα. Βιομηχανικά ακίνητα (περι- 
λαμβανομένων των αποθηκευτικών χώρων) είναι κατάλ¬ 
ληλα μόνον εάν υπάρχει επαρκής αριθμός πιθανών χρη¬ 
στών, προερχομένων κατά προτίμηση και από διαφορετι¬ 
κούς κλάδους, ώστε να ελαχιστοποιείται η πιθανότητα 
εμφάνισης έλλειψης κατάλληλων ενοικιαστών. Η υψηλό¬ 
τερη μισθωτική απόδοση των βιομηχανικών ακινήτων 
ανατρέπεται από το γεγονός ότι κατά κανόνα η δημιουρ¬ 
γία υπεραξιών είναι κατά πολύ χαμηλότερη από ότι σε άλ¬ 
λες κατηγορίες ακινήτων. Λόγω των βραχυπρόθεσμων 
πλεονεκτημάτων των βιομηχανικών ακινήτων και των μα¬ 
κροπρόθεσμων μειονεκτημάτων, επενδύσεις σε βιομηχα¬ 
νικά ακίνητα θεωρούνται γενικά επισφαλείς για τους 
Ασφαλιστικούς Φορείς. 

Οι Ασφαλιστικοί Φορείς δύνανται να επενδύουν σε ακί¬ 
νητα των κατηγοριών (α) και (β) χωρίς περιορισμό, μέσα 
στα επιτρεπόμενα από το Νομικό πλαίσιο ποσοστά. Τα 
ακίνητα των κατηγοριών (γ), (δ) και (ε) δεν μπορούν να 

υπερβαίνουν συνολικά το 30% της ακίνητης περιουσίας 
του Ασφαλιστικού Φορέα. 

Τα ανωτέρω αναφερόμενα ποσοστά, τα οποία υπολογί¬ 
ζονται με βάση τις αντικειμενικές αξίες των ακινήτων, θα 
αποτελέσουν οδηγό για πράξεις που θα πραγματοποιη¬ 
θούν μετά την δημοσίευση της παρούσας απόφασης και 
δεν έχουν αναδρομική ισχύ. 

(2) Ακίνητα προς ανάπτυξη. Διακρίνονται οι εξής κατη¬ 
γορίες: 

(α) Οικόπεδα και ακίνητα αμέσου αξιοποίησης με χρόνο 
αποπεράτωσης που δεν υπερβαίνει τα τρία έτη. 

(β) Οικόπεδα και ακίνητα για μακροπρόθεσμη αξιοποίη¬ 
ση με χρόνο αποπεράτωσης που υπερβαίνει τα τρία έτη. 

Η αξία της αγοράς οικοπέδων και ακινήτων για μακρο¬ 
πρόθεσμη ανάπτυξη, με χρόνο αποπεράτωσης που υπερ¬ 
βαίνει τα τρία έτη από τη στιγμή της αγοράς, δεν θα πρέ¬ 
πει να υπερβαίνει σε ποσοστό το 10% των συνολικών 
επενδύσεων σε ακίνητα, όπου για την διαμόρφωση του 
ποσοστού αυτού περιλαμβάνεται και η προϋπολογιζόμε- 
νη δαπάνη για την οικοδόμηση του ακινήτου. Ειδικάτοπο- 
σοστό που αφορά οικόπεδα και ακίνητα για μακροπρόθε¬ 
σμη ανάπτυξη με χρόνο αποπεράτωσης που υπερβαίνει 
τα τρία έτη από τη στιγμή της αγοράς, δεν θα πρέπει να 
υπερβαίνειτο 5%των συνολικών επενδύσεων σε ακίνητα. 
Απαραίτητη προϋπόθεση για την απόκτηση των ακινήτων 
αυτών ή την αξιοποίηση των ήδη υπαρχόντων είναι η 
ύπαρξη τεχνικοοικονομικής μελέτης αξιοποίησης. 

Ο περιορισμός δεν αφορά οικόπεδα και ακίνητα προς 
ανάπτυξη, στο τμήμα που προορίζονται για ιδιόχρηση. 

7. Διαφάνεια και Έλεγχος των Διαδικασιών 

α. Οι Ασφαλιστικοί Φορείς πρέπει να λάβουν όλα τα 
πρόσφορα μέτρα για την μεγαλύτερη διασφάλιση των 
διαδικασιών κατά την απόκτηση, διαχείριση και εκποίηση 
των ακινήτων, τον περιορισμό των κινδύνων και την εμπέ¬ 
δωση κλίματος εμπιστοσύνης των ασφαλισμένων προς 
τους υπευθύνους των επενδύσεων. 

β. Κάθε Ασφαλιστικός Φορέας θα πρέπει να καθιερώσει 
διαδικασίες επιλογής, αμοιβής, ελέγχου της αποτελε- 
σματικότητας και παύσης των εξωτερικών Ειδικών Συμ¬ 
βούλων που τυχόν θα χρησιμοποιηθούν. Οι Ειδικοί Σύμ¬ 
βουλοι κατά την διαδικασία ανάδειξής τους και πριν από 
την ανάληψη των καθηκόντων τους, θα πρέπει να δηλώ¬ 
νουν εγγράφως ότι η ανατεθείσα σ’ αυτούς εργασία δεν 
έρχεται σε σύγκρουση με τα συμφέροντα της Εταιρείας 
τους ή άλλων πελατών τους. Εάν κατά την διάρκεια της 
συνεργασίας παρουσιαστεί περίπτωση σύγκρουσης συμ¬ 
φερόντων, αυτή θα πρέπει να γνωστοποιηθεί στην Διοί¬ 
κηση του Ασφαλιστικού Φορέα. 

γ. Θα πρέπει να ληφθεί κάθε μέτρο που θα βοηθήσει 
στην εμπέδωση της πεποίθησης περί του αδιάβλητου του 
διαγωνισμού στους συμμετέχοντες (δημοσιότητα με κά¬ 
θε μέσο, σαφής, πλήρης και λεπτομερής προκήρυξη δια¬ 
γωνισμού, αντικειμενικός τρόπος αξιολόγησης και τελι¬ 
κής επιλογής κλπ). Μετά την ολοκλήρωση των πράξεων, 
προτείνεται η δημοσιοποίηση της λογικής που οδήγησε 
στην λήψη των σχετικών αποφάσεων. 

δ. Στην διάρκεια του 1ου εξαμήνου κάθε έτους, θα πρέ¬ 
πει να δημοσιεύεται από τους Ασφαλιστικούς Φορείς έκ¬ 
θεση αξιολόγησης αποτελεσμάτων για την χρήση που 
αφορά στην διαχείριση της ακίνητης περιουσίας του 
Ασφαλιστικού Φορέα κατά το προηγούμενο έτος 

8. Σύμβουλοι των Ασφαλιστικών Φορέων σε θέματα ακί¬ 
νητης Περιουσίας 

Οι Ασφαλιστικοί Φορείς μπορούν να χρησιμοποιούν 


τους παρακάτω Συμβούλους για θέματα αξιοποίησης της 
ακίνητης περιουσίας τους: 

α. Κτηματική Εταιρεία του Δημοσίου (ΚΕΔ). Οι Ασφαλι¬ 
στικοί Οργανισμοί μπορούν σύμφωνα με το άρθρο 10, 
παρ. 4 του Ν. 2335/1995, να αναθέτουν στην ΚΕΔ το έργο 
του Τεχνικού Συμβούλου για τις εργασίες του άρθρου 6 
του Ν. 2217/1994 όπως συμπληρώθηκε με το άρθρο 10 
του Ν. 2335/1995 για την αξιοποίηση της ακίνητης περι¬ 
ουσίας τους. 

β. Τράπεζες που λειτουργούν νόμιμα στην Ελλάδα ή θυ¬ 
γατρικές εταιρείες των Τραπεζών αυτών. Οι Ασφαλιστικοί 
Οργανισμοί μπορούν, σύμφωνα με την παρ. 4 του αρθ. 44 
του Ν. 2676/1999, να αναθέτουν σε Τράπεζες ή θυγατρι¬ 
κές εταιρείες των Τραπεζών, το έργο του Τεχνικού Συμ¬ 
βούλου για τις εργασίες της παρ. 1 του ίδιου άρθρου και 
νόμου, ή οποιοδήποτε έργο που σχετίζεται με την αξιο¬ 
ποίηση της ακίνητης περιουσίας τους. Για την ανάθεση 
πρέπει να τηρούνται οι προβλεπόμενες από το ΠΔ 
346/1998 διαδικασίες, κάθε φορά που το προϋπολογιζό- 
μενο ύψος της αμοιβής είναι ίσο ή μεγαλύτερο των 
200.000 € (διακόσιες χιλιάδες ΕΥΡΩ), εκτός ΦΠΑ, ενώ κά¬ 
θε φορά που το ύψος της αμοιβής είναι μικρότερο από το 
ποσό των 200.000 €, πρέπει να τηρούνται οι διαδικασίες 
που προβλέπουν οι αναλογικά εφαρμοζόμενες διατάξεις 
του Ν.2286/1995 και του ΠΔ 394/1996. 

9. Αποτίμηση της Ακίνητης περιουσίας των Ασφαλιστι¬ 
κών Φορέων 

Γ ια την ακριβή, έγκυρη και έγκαιρη παρακολούθηση 
της επενδυτικής δραστηριότητας, καθώς καιτηνπροσέγ- 
γιση και ανάλυση στοιχείων για την διασφάλιση της ορ¬ 
θότητας στη λήψη των επενδυτικών αποφάσεων, θα πρέ¬ 
πει οι Ασφαλιστικοί Φορείς να προβαίνουν στην αποτίμη¬ 
ση των ακινήτων τους σύμφωνα με τις παρακάτω αρχές: 

α. θα πραγματοποιούνται περιοδικά ανά 3ετία εκτιμή¬ 
σεις από το ΣΟΕ, από τους θεσμοθετημένους Τεχνικούς 
Συμβούλους των Ασφαλιστικών Φορέων σε θέματα ακίνη¬ 
της περιουσίας, για τον καθορισμό των εμπορικών αξιών 
όλων των ακινήτων των Ασφαλιστικών Φορέων. 

β. Ειδικά για τα εκμισθωμένα ακίνητα η αντικειμενική 
αξία των οποίων υπερβαίνει τα 300,000 € (τριακόσιες χι¬ 
λιάδες ευρώ), η εμπορική αξία θα προσδιορίζεται σε ετή¬ 
σια βάση και οπωσδήποτε κατά την έναρξη ή την ανανέω¬ 
ση της μισθωτικής σχέσης. 

γ. Τα ακίνητα που περιέρχονται στην ιδιοκτησία ενός 
Ασφαλιστικού Φορέα και προέρχονται από δωρεές, κλη¬ 
ροδοτήματα ή συγχώνευση άλλου Φορέα, θα εκτιμώνται 
υποχρεωτικά από το ΣΟΕ. 

δ. Συνιστάται όπως ένας Ασφαλιστικός Φορέας χρησι¬ 
μοποιήσει για όλα του τα ακίνητα έναν Εκτιμητή, αλλά κα¬ 
τά προτίμηση για όχι παραπάνω από τρεις διαδοχικές 
εκτιμήσεις για κάθε ακίνητο. 

ε. Στους απαιτούμενους υπολογισμούς για τον προσ¬ 
διορισμό του ορίου των Επενδύσεων των Ασφαλιστικών 
Φορέων σε ακίνητα βάσει των άρθρων 40 και 41 του 
Ν.2676/1999, θα χρησιμοποιείται η αντικειμενική αξία των 
ακινήτων. 

10. Προδιαγραφές μελετών αξιοποίησης ακίνητης πε¬ 
ριουσίας 

α. Οι προδιαγραφές τεχνικών μελετών (Αρχιτεκτονικών, 
Στατικών, Ηλεκτρομηχανολογικών κλπ) για την εκτέλεση 
εργασιών επισκευής, ανακαίνισης και κατασκευής κτι¬ 
ρίων των Ασφ. Φορέων συντάσσονται σύμφωνα με όσα 
ορίζονται στις περί εκπονήσεως μελετών, διατάξεις του 

Π.Δ/τος 696/1974 όπως αυτές έχουν τροποποιηθεί και 
ισχύουν. 

β. Οι μελέτες αξιοποίησης ακινήτων των Ασφ. Φορέων 
που εκπονούνται απάτην ΚΕΔ, τις Τράπεζες που λειτουρ¬ 
γούν νόμιμα στην Ελλάδα ή θυγατρικές εταιρείες των 
Τραπεζών αυτών, κατ’ εφαρμογή των διατάξεων των άρ¬ 
θρων 43 και 44 του Ν.2676/1999 θα πρέπει να περιλαμβά¬ 
νουν, κατ’ ελάχιστο, τα ακόλουθα: 

• Περιγραφή των ακινήτων 

• Παρουσίαση της περιοχής (Τοποθεσία, Πολεοδομικά 
στοιχεία, δεδομένα, τάσεις και ανάλυση των προοπτικών, 
Χρήσεις γης κλπ) 

• Εκτίμηση της αξία των ακινήτων (εκτίμηση αγοραίας 
και μισθωτικής αξίας υπολογισμός της αντικειμενικής 
αξίας) 

• Αξιολόγηση παρούσας απόδοσης (υπολογισμός και 
αξιολόγηση της τρέχουσας απόδοσης σε σχέση με την 
εκτιμηθείσα μισθωτική αξία) 

• Προτάσεις αξιοποίησης (παρουσίαση εναλλακτικών 
προτάσεων, κτιριολογικό πρόγραμμα, περιγραφή λύσε¬ 
ων, τεχνική εκτίμηση κόστους κατασκευής και χρόνου 
υλοποίησης, χρηματορροές, συσχετισμός με τις οικονο¬ 
μικές προοπτικές του Φορέα με ορίζοντα δετίας) 

• Αξιολόγηση εναλλακτικών προτάσεων (οικονομική 
αποτίμηση εναλλακτικών λύσεων, ύψος επένδυσης, τρό¬ 
πος χρηματοδότησης, δυνατότητα υλοποίησης των προ- 
τεινόμενων λύσεων στα πλαίσια της υφιστάμενης Νομο¬ 
θεσίας) 

• Συμπεράσματα και προτάσεις (σύνοψη συμπερασμά¬ 
των, εντοπισμός κυρίων ζητημάτων για λήψη απόφασης, 
χρονοδιάγραμμα ενεργειών υλοποίησης) 

γ. Για την περίπτωση που υπάρχει μελέτη αξιοποίησης 
για το σύνολο της ακίνητης περιουσίας, η οποία έχει συ¬ 
νταχθεί την τελευταία 3ετία, δεν απαιτείται νέα μελέτη για 
την απόκτηση, εκμίσθωση ή εκποίηση μεμονωμένου ακι¬ 
νήτου, αλλά αρκεί η συσχέτιση με την υφισταμένη και η 
επικαιροποίηση αυτής. 

δ. Οι μελέτες που σχετίζονται με την αξιοποίηση της ακί¬ 
νητης περιουσίας, μπορούν να εκπονούνται και από τις 
Υπηρεσίες του Ασφαλιστικού Φορέα, υπό την προϋπόθε¬ 
ση ότι διαθέτουν την ανάλογη οργάνωση και τεχνογνω¬ 
σία, άλλως θα ανατίθενται στην ΚΕΔ, Τράπεζες ή θυγα¬ 
τρικές τους, όπως προαναφέρεται. 

Γ. ΕΚΣΥΓΧΡΟΝΙΣΜΟΣ ΤΗΣ ΔΙΟΙΚΗΤΙΚΗΣ ΟΡΓΑΝΩΣΗΣ 
ΤΩΝ ΑΣΦΑΛΙΣΤΙΚΩΝ ΦΟΡΕΩΝ ΑΡΜΟΔΙΟΤΗΤΑΣ ΤΟΥ 
ΥΠΟΥΡΓΕΙΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕ¬ 
ΩΝ. 

1. Δημιουργία ορθολογικής διοικητικής οργάνωσης 
των Ασφαλιστικών Φορέων. 

Οι Ασφαλιστικοί Φορείς φροντίζουν, σύμφωνα με την 
ισχύουσα νομοθεσία, για την συμπλήρωση των εσωτερι¬ 
κών Κανονισμών διάρθρωσης των Υπηρεσιών τους και 
την σύσταση υπηρεσιακής μονάδας η οποία στο πλαίσιο 
της παρακολούθησης της εν γένει περιουσίας τους 
Ασφαλιστικού Φορέα, έχει και την ευθύνη της παρακο¬ 
λούθησης και της αποτίμησης της ακίνητης περιουσίας 
του. Η εν λόγω υπηρεσιακή μονάδα εισηγείται στο Διοι¬ 
κητικό Συμβούλιο του Φορέα για τις επενδύσεις και την 
διαχείριση των ακινήτων και στελεχώνεται με κατάλληλο 
και επαγγελματικά επαρκές προσωπικό, το οποίο ενημε¬ 
ρώνεται συστηματικά πάνω στο αντικείμενό του με συνε¬ 
χή εκπαίδευση. 

Ο εσωτερικός κανονισμός διάρθρωσης της συγκεκρι¬ 


μένης υπηρεσιακής μονάδας περιγράφει με σαφήνεια και 
πληρότητα τις αρμοδιότητες της μονάδας, που ενδεικτι¬ 
κά αναφέρονται ανωτέρω και καθορίζει τα καθήκοντα και 
τις ευθύνες των απασχολουμένων σε αυτή, εξασφαλίζο¬ 
ντας την εύρυθμη και αποτελεσματική λειτουργία της κα¬ 
θώς και το εμπιστευτικό της πληροφόρησης. 

2. Παροχή επαρκούς πληροφόρησης στους ασφαλι¬ 
σμένους των Ασφαλιστικών Φορέων για την εξέλιξη της 
ακίνητης περιουσίας τους. 

Οι Ασφαλιστικοί Φορείς οφείλουν να ενημερώνουν με 
κάθε πρόσφορο τρόπο τους ασφαλισμένους τους για: 

• την τρέχουσα κατάσταση διαχείρισης των ακινήτων 
τους 

• την διάρθρωση του χαρτοφυλακίου ακινήτων 

• την ακολουθούμενη επενδυτική πολιτική στον τομέα 
των ακινήτων (συνοπτική περιγραφή) και 

• τις επιτευχθείσες αποδόσεις των ακινήτων 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2004 

Ο ΥΦΥΠΟΥΡΓΟΣ 

ΝΙΚΟΣ ΑΓΓΕΛΟΠΟΥΛΟΣ 
-♦- 

Αριθ.οικ.77924 (5) 

Νοσοκομεία Υποδοχής Προκατασκευασμένων Μονάδων 
Α' Βοηθειών. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 38 του Ν. 3252/2004 «Σύ¬ 
σταση Ένωσης Νοσηλευτών - Νοσηλευτριών Ελλάδος 
και άλλες διατάξεις» (ΦΕΚΑ’ 132/16.7.2004). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Την ένταξη και λειτουργία με ευθύνη των νοσοκομεί¬ 
ων υποδοχής και σύμφωνα με το σχεδίασμά όπως αυτός 
περιγράφεται παρακάτω 11 (έντεκα) προκατασκευασμέ¬ 
νων μονάδων Α'Βοηθειών για την κάλυψη έκτακτων ανα¬ 
γκών υγειονομικής περίθαλψης. 

2. Η χωροταξική κατανομή των σταθμών αυτών και τα 
νοσοκομεία στα οποία οι σταθμοί υπάγονται διοικητικά 
και λειτουργικά έχει ως εξής: 

α) Γ.Ν. «Ο ΕΥΑΓΓΕΛΙΣΜΟΣ», τρεις σταθμοί, έκτων οποί¬ 
ων ένας στο Δήμο Αθηναίων (Άλσος Θησείου), ένας στο 
Δήμο Γαλατσίου (Άλσος Βείκου) κι ένας στο Δήμο Άνω 
Λιοσίων (οδός Κωνσταντινουπόλεως). 

β) Γ.Ν. ΑΤΤΙΚΗΣ «ΣΙΣΜΑΝΟΓΛΕΙΟ» δύο σταθμοί, έκτων 
οποίων ένας στο Δήμο Αμαρουσίου (Σχολή Εθν. Ασφάλει¬ 
ας) κι ένας στο Δήμο Μαραθώνα στο Ολυμπιακό Κέντρο 
Κωπηλασίας. 

γ) Γ.Ν. «ΑΣΚΛΗΠΙΕΙΟ ΒΟΥΛΑΣ» δύο σταθμοί, εκ των 
οποίων ένας στο Ε.Α.Κ.Ν. Αγίου Κοσμά κι ένας στο Δήμο 
Ελληνικού (οδός 25η και Πλατεία Αγ. Τριάδας) 

δ) Γ.Ν.Ν. Ιωνίας «Η ΑΓΙΑ ΟΛΓΑ» ένας σταθμός στο δήμο 
Ν. Ιωνίας, Αλσουπόλεως 84 

ε) Γ.Ν. ΠΕΙΡΑΙΑ «ΤΖΑΝΕΙΟ»τρεις σταθμοί στο Δήμο Πει¬ 
ραιά (Πλατεία Ιπποδάμειας, Πλατεία Κολοκοτρώνη και 
θέση Δελφίνια Ν. Φαλήρου). 

3. Οι σταθμοί εποπτεύονται ως προς τη λειτουργία τους 

από τα Α', Β' και Γ'Πε.Σ.Υ.Π. Αττικής και συγκεκριμένα, 
από το Α' Πε.Σ.Υ.Π. οι σταθμοί του εδαφίου α της παρ. 2 
της παρούσης, από το Β' Πε.Σ.Υ.Π. οι σταθμοί των εδα¬ 
φίων β, γ και της παρ. 2 της παρούσης κι από το Γ' 
Πε.Σ.Υ.Π. οι σταθμοί του εδαφίου ε της παρ. 2 της πα¬ 
ρούσης. 

4. Τα Πε.Σ.Υ.Π. είναι υπεύθυνα για τη στελέχωση με το 
απαραίτητο ιατρικό, νοσηλευτικό και λοιπό προσωπικό 
των σταθμών καθώς και για την εν γένει εποπτεία τους κι 
ιδιαίτερα σ’ ότι αφορά την εύρυθμη λειτουργία τους, την 
τήρηση των κανόνων υγιεινής, την επάρκειά τους σε φάρ¬ 
μακα και τη φύλαξή τους. 

5. Με ευθύνη των Πε.Σ.Υ.Π. ορίζεται επιτροπή παρακο¬ 
λούθησης της ομαλής λειτουργίας των σταθμών σε κα¬ 
θημερινή βάση. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 30 Ιουλίου 2004 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ.59026/1790 ( 6 ) 

Χορήγηση άδειας ίδρυσης και λειτουργίας Σχολής 
Βυζαντινής Μουσικής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/1985 «Κυβέρνηση και Κυβερνητικά Όρ¬ 
γανα» 

2. Το Π.Δ/γμα 191/2003 «Οργανισμός Υπουργείου Πο¬ 
λιτισμού» (ΦΕΚ 146/Α/2003) 

3. Το Β. Δ/γμα 16/1966 «περί ιδρύσεως ιδιωτικών μουσι¬ 
κών ιδρυμάτων» 

4. Τον Ν. 299/1976 «περί ρυθμίσεως θεμάτων, αφορώ- 
ντων εις τον κανονισμόν λειτουργίας των ιδιωτικών μου¬ 
σικών ιδρυμάτων» ως και το από 11.11.1957 Β.Δ. «περί κυ- 
ρώσεωςτου εσωτερικού κανονισμού του Ωδείου Θεσσα¬ 
λονίκης». 

5. Την απόφαση αριθμ. ΥΠ.ΠΟ/ΓΝΌΣ/49095/30.10.1991 
«Μεταβίβαση αρμοδιοτήτων Υπουργού, και δικαιώματος 
υπογραφής «Με εντολή Υπουργού» στους Γεν. Γραμμα¬ 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ». (ΦΕΚ987/Β/28.11.1991). 

6. Το από 8.7.2004 πρακτικό αυτοψίας της Νομαρχια¬ 
κής Αυτοδιοίκησης Πέλλας. 

7. Την από 20.1.2003 αίτηση της Ιεράς Μητρόπολης 
Εδέσσης Πέλλης και Αλμωπίας, μετά συνημμένα δικαιο- 
λογητικά. 

8. Τον Ν.3207/2003 «Ρύθμιση θεμάτων Ολυμπιακής 
προετοιμασίας και άλλες διατάξεις (ΦΕΚ 302/τ.Α/2003), 
αποφασίζουμε: 

1. Χορηγούμε στην Ιερά Μητρόπολη Εδέσσης Πέλλης 
και Αλμωπίας, άδεια ίδρυσης και λειτουργίας Σχολής Βυ¬ 
ζαντινής Μουσικής που θα στεγαστεί στο 2° όροφο του 
κτιρίου επί της οδού Αριστοτέλους αρ. 24 στην Έδεσσα 
και θα έχει την επωνυμία «Σχολή Βυζαντινής Μουσικής Ιε¬ 
ράς Μητροπόλεως Εδέσσης, Πέλλης και Αλμωπίας Ρω¬ 
μανός ο Μελωδός». 


2. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

3. Η άδεια ισχύει από το α' εξάμηνο του σχολικού έτους 
2004-2005. 

Από τις διατάξεις αυτής της απόφασης δεν προκαλείται 
δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2004 

Με εντολή Υπουργού 
Η Διευθύντρια κ.α.α. 

Π. ΠΟΛΥΧΡΟΝΟΠΟΥΛΟΣ 

-♦- 

Αριθ.25941/738 ( 7 ) 

Έγκριση μεταστέγασηςτου Αττικού Ωδείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/1985 «Κυβέρνηση και Κυβερνητικά Όρ¬ 
γανα» 

2. Το Π.Δ/γμα 191/2003 «Οργανισμός Υπουργείου Πο¬ 
λιτισμού» (ΦΕΚ 146/Α/2003) 

3. Το Β. Δ/γμα 16/1966 «περί ιδρύσεως ιδιωτικών μουσι¬ 
κών ιδρυμάτων» 

4. Τον Ν. 299/1976 «περί ρυθμίσεως θεμάτων, αφορώ- 
ντων εις τον κανονισμόν λειτουργίας των ιδιωτικών μου¬ 
σικών ιδρυμάτων» ως καιτο από 11.11.1957 Β.Δ. «περί κυ- 
ρώσεως του εσωτερικού κανονισμού του Ωδείου Θεσσα¬ 
λονίκης». 

5. Την απόφαση αριθμ. ΥΠ.ΠΟ/ΓΝΟΣ/49095/30.10.1991 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού», στους Γεν. Γραμμα- 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ». (ΦΕΚ987/Β/28.11.1991). 

6. Την απόφαση αριθμ. 28598/19.8.1976 «χορήγηση 
άδειας ίδρυσης και λειτουργίας Ωδείου» (ΦΕΚ 1040/Β/ 
23.8.1976). 

7. Το από 10.6.2004 πρακτικό αυτοψίας της Επιτροπής 
ελέγχου καταλληλότητας κτιριακών εγκαταστάσεων μου¬ 
σικών εκπαιδευτηρίων. 

8. Τις από 30.3.2004 και 19.5.2004 αιτήσεις του Ιωάννη 
Χριστόφιλου με τα συνημμένα δικαιολογητικά. 

9. Τον Ν.3207/2003 «Ρύθμιση θεμάτων Ολυμπιακής 
προετοιμασίας και άλλες διατάξεις (ΦΕΚ 302/τ.Α/2003), 
αποφασίζουμε: 

1. Εγκρίνουμε τη μεταστέγαση του Αττικού Ωδείου στον 
1 °, 2° και 3° όροφο του κτιρίου επί των οδών Ερατοσθέ- 
νους 8 και Βέρση 1-3 Αθήνα. 

• Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των 15 σπουδαστών. 

• Από τις διατάξεις αυτής της απόφασης, δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2004 

Με εντολή Υπουργού 
Η Διευθύντρια κ.α.α. 

Π. ΠΟΛΥΧΡΟΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




